# data[].attributes.body
Kas tai? „Kimoči“ (japoniškai „kimochi“ reiškia „jausmas“) – tai ikimokyklinio ugdymo programa, kurios pagrindas yra socialinių ir emocinių kompetencijų lavinimas. Programa skirta emociniam intelektui ugdyti, pozityviam elgesiui skatinti, vaiko charakteriui ir bendradarbiavimo įgūdžiams lavinti. Socialiniai ir emociniai ikimokyklinio amžiaus vaikų įgūdžiai lavinami kuriant istorijas, jose dalyvaujant, kai pagrindiniai veikėja yra Kimochis draugai.   Žaislai „Kimochis“ padeda kalbėtis apie jausmus, kuriuos vaikai mokosi pažinti, pavadinti ir valdyti, konstruktyviai bendrauti;  padeda aptarti įvairias gyvenimiškas situacijas, per kurias jaučiami skirtingi jausmai (pyktis, džiaugsmas, baimė, nusivylimas, pasididžiavimas, kaltė ir kt.).

# data[].attributes.headline
1DALIS: SUSIPAŽINIMAS SU KIMOCHIS VEIKĖJAIS

# data[].attributes.subject
1DALIS: SUSIPAŽINIMAS SU KIMOCHIS VEIKĖJAIS

# data[].attributes.body
Kiekvienas Kimochis veikėjas turi savo asmenybę, būdo bruožus, mėgstamiausias veiklas, skaičius, spalvas, taip pat kaip ir kiekvienas iš mūsų. Štai Kimochis miestelyje gyvenantis Debesėlis yra nuolat besikeičiančios nuotaikos , Vikšrelis nedrąsus , o valdinga ir kaprizinga - Katė, nerimaujanti Balandė Meilė ir išdykusi Lipšniakojė. Kiekvienas personažas slepia kokį nors jausmą (mažas pagalvėles).

# data[].attributes.body
Kas bendravimas būtų sėkmingas, visi turime laikytis tam tikrų bendravimo principų.
Kimochis pristato 5 bendravimo raktus:
1 - Atkreipk dėmesį (vardas, patapšnojimas per petį, akių kontaktas);
2 - Naudok ramų balsą (šiurkštus balsas nėra tinkamas);
3 - Naudok ramų veidą ir kūną (draugiški veidai sukuria draugišką aplinką);
4 - Naudok tinkamus žodžius (malonius, džiuginančius, o ne skaudinančius);
5 - Ištaisyk skaudinančias situacijas (jeigu atsitiko taip, kad padarei kažką nemalonaus, būk drąsus - atsiprašyk).

# data[].attributes.body
Šioje dalyje išmokstame dar vieną Japonišką žodį - Kotowaza. Tai japoniška patarlė, kuri Kimochis programoje primena, kaip suvaldyti emocinę situaciją geriausiu būdu. Tokius posakius mokinsimės kartu su visais Kimochis draugais, taip pat mokysimės ir suprasti savo ir kito jausmus, valdyti savo emocijas bei bendrauti naudojant bendravimo ir socialinius - emocinius įrankius pozityviems santykiams su kitais užmegzti.

# data[].attributes.body
Korowaza įkvėps daryti, sakyti malonius dalykus. Tyrimai atskleidžia, jod malonūs žmonės patiria daugiau laimės ir turi laimingesnius prisiminimas (Otake, et al., 2006). Geranoriškumas skatina kantrybę, toleranciją, nes galime išmokti mąstyti pozityviai, kai kiti padaro klaidą ar įskaudina. Šios savaitės valandėlėse kalbėta apie tai, kaip vaikai atidžiai stebėdami ir klausydami gali syrasti daugiau galimybių būti maloniems. taip pat, vaikai išmoku du naujus bendravimo įgūdžius - Pasakyk tai! ir Padaryk tai !

Pasakyk tai : jei sugalvojai, kad galėtum pasakyti kažką malonaus, būtinai pasakyk tai;
Padaryk tai: jei sugalvojai, kad galėtum padaryti kažką malonaus, būtinai padaryk tai!

ŽAIDIMAS NAMUOSE:
Būkite malonūs. Raskite tinkamiausią laiką, aplinkybes (pria vakarienės stalo, važiuojant automobiliu ar einant pasivaikščioti), kada šeimos rate aptarsite šį jausmą ir Kotowazą: rask laiko būti maloniu. Aptarkite: kas šiandien buvo man malonus? Ką aš malonaus padariau kitam? Kas atsitinka, kai elgiamės maloniai?

# data[].attributes.headline
 LAIMINGAS. Užpildyk savo širdį laime ir  Dalinkis

# data[].attributes.subject
 LAIMINGAS. Užpildyk savo širdį laime ir  Dalinkis

# data[].attributes.body
Šios savaitės Kotowaza reiškia, kad galime pasakyti ar padaryti tai, kas užpildys mūsų ir aplinkinių širdis laimės jausmu. Vienas iš tokių būdų (bei įgūdžių) yra dalinimasis su kitu. Dalinimasis yra svarbus prosocialinis įgūdis. Vieno tyrimo metu pastebėta, kad gebėjimas dalintis prognozuoja pozityvų socialinį elgesį paauglystėje (Eisenberg, ir kt., 1999).
Pamokėlių metu išmokta frazė "prisimink, mes dalinamės", jeigu kas nors pamiršo pasidalinti, ypatingai svarbi darželio aplinkoje.

NAMUOSE įtvirtinti įgūdį galite kasdienių užsiėmimų metu:
1. kalbėkite apie tai, kaip Jūs kasdien dalinatės. Kai vaikas Jūsų paprašo pasidalinti kuo nors, atsakykite, "taip" ir smagiai pridurkite "Man džiugu dalintis su tavimi".
2. Pastebėkite ir pasidžiaukite, kai vaikas dalinasi, ypač sudėtingesnėse situacijose: "Tu esi labai malonus/dosnus. Tai buvo paskutinis pyrago gabalėlis, o o tu jį atidavei sesei."
3. Jei vaikas pamiršo pasidalinti, galite priminti apie tai draugišką veido išraiška ir balsu "Prisimink, mes dalinamės".

# data[].attributes.headline
LAIMINGAS. Užpildyk savo širdį laime ir Laikykis eilės

# data[].attributes.subject
LAIMINGAS. Užpildyk savo širdį laime ir Laikykis eilės

# data[].attributes.body
Kotowaza primena, jog yra ne vienas būdas užpildyti savo širdį laime - ne tik dalintis su kitais, bet ir laikytis eilės žaidimuose, veiklose. Kai vaikai laikosi eilės, visi būna laimingi. Švelnus priminimas situacijoje ir pripažinimas, kad laikomasi eilės, vaikams padeda mokytis šio demokratiško principo.
Vaikai išmoko, kad laikytis eilės yra lengviau, jei visi įvardiname savo eilė, kai ją užimame. Taip pat išmoko kelių bendravimo scenarijų, kurie padeda nuspręsti, kas bus pirmas. Mes mokomės būti malonūs ir sakyti: "Ar nori būti pirmas?", ir "Prašau, ar galiu būti pirmas kitą kartą?".

NAMUOSE įtvirtinti įgūdį galite kasdienių užsiėmimų metu:
1. Frazės. Esant tinkamoms situacijoms, naudokite frazes: "ar norėtum būti pirmas?", "ar kitą kart galiu aš būti pirmas/a?", "mano eilė", "Tavo eilė".
2. Stalo žaidimai.  Paprastas stalo žaidimas yra puiki proga treniruotis, kaip laikytis savo eilės.
3. Kalbėjimo lazdelė per šeimos pokalbius. Raskite lazdelė, ją dekoruokite. Laikykite ją šalia ir naudokite parodyti, kuris šeimos narys kalba, taip užtikrinsite, kad kiekvienas pasisakys per šeimos pokalbį. Tiesiog kalbantysis tegu laiko lazdelę, o kiti pagarbiai klauso (nepamirškite ir akių kontakto svarbos bendraujant). Laikomas objektas rankoje parodo, kieno eilė kalbėti, galite pridėti įvairias smagias taisykles, pvz., jeigu kalbėjimas kiek užtruko įtraukite rankų signalą (ne žodinį) "laikas baigėsi" signalą.
4. Slėpynės. Puikus žaidimas praktikuotis mano - tavo eilė. O kiek dar kitų įgūdžių lavinama: taisyklių laikymasis, dėmesys žmogui, problemos sprendimas, atidumas ir kt.

# data[].attributes.headline
SUSIJAUDINĘS (Kai laimės tiek daug, kad netelpa širdy) . Linksmybės turi būti linksmos visiems.

# data[].attributes.subject
SUSIJAUDINĘS (Kai laimės tiek daug, kad netelpa širdy) . Linksmybės turi būti linksmos visiems.

# data[].attributes.body
Valandėlės metu išmoko jausmą susijaudinęs, pažino Kotowazą "linksmybės turi būti linksmos visiems". Ši Kotowaza įkvepia ir padrąsina vaikus pajusti pozityvią linksmybių energiją ir jaudulį žaidžiant. Kai vaikas labai susijaudina, jis gali pavirsti dūkimu ar šėliojimu. Tad šioje valandėlėje dar išmokome ir signalą "stop rankos", kuris padės perspėti draugą, kai žaidimas jam nebelinksmas. "Stop rankos" pasako be žodžių. "Tu man patinki, tačiau žaidžiame ką nors kito".

Žaismingi būdai įtvirtinti įgūdžius namuose:
1. Jaudinantis įvykis. Juk artėjant įsimintinam įvykiui (gimtadienis, neįprasta išvyka, susitikimas) šeimos nariai greičiausiai jaučia jaudulį. Pažymėkite šį įvyki kalendoriuje, ir skaičiuokite, kiek dienų lieka. Kai pagaliau sulauksite šios dienos, pasidalinkite jausmais, jauduliu.
2. Karšta - šalta. Tą dieną, kai nuspręsite palepinti savo vaiką kokiu skanėstu ar įdomybe, pasakykite jam, kad paslėpėte ta daiktą kažkur namuose, ir siūlote pažaisti žaidimą, paaiškinkite trumpai taisykles. Tegul vaikas ieško, o jam priartėjus prie slėptuvės sakykite: "šilčiau, šilčiau, karšta!", o nuklydus ne į tą pusę "šalta, dar šalčiau". Tęskite, kol atras slėptuvę. kartu pasidžiaukite atradimu!

# data[].attributes.headline
DRAUGIŠKAS. Draugiški veidai kuria draugišką aplinką.

# data[].attributes.subject
DRAUGIŠKAS. Draugiški veidai kuria draugišką aplinką.

# data[].attributes.body
Tęsiamos jausmų pamokėlės. Šiandienos nagrinėjamas jausmas -   draugiškumas.

Draugiškas. Šio jausmo Kotowaza: draugiški veidai kuria draugišką aplinką.  Ugdoma savęs pažinomo, santykių kūrimo įgūdžiai.  Tema svarbi, juk skelidžiamas draugiškumas padeda sukurti pozityvų klimatą ir darželyje, ir namuose, ir žaidimų aikštelėse. Vaikai, kurie geba ir rodo draugišką veidą ir kūno kalbą yra dažniau kviečiami prisijunti prie žaidimo, nes kitus vaikus traukia jų atvirumas. Jūsų vaikas išmoko būdus, ką galima daryti, kai prie grupės prisijungia naujokas. Taip pat pasiūlyti vietą šalia savęs bei "siųsti" draugiškus signalus savo bendraamžiams žaidimų aikštelėje.

Idėjos, kaip įtvirtinti įgūdžius namuose:

Žaidimas Saldu - Sūru. Tai žaidimas, kurį galite žaisti net automobilyje. Paaiškinkite, kad vairuojant jūs siųsite draugiškus signalus šalia važiuojantiems automobiliams ar žmonėms, einantiems šaligatviu (linktelsite galvą pasisveikinant, praleisite einančius per perėją, parodydami rankų gestą "eikite", nusišypsosite ir pan. (galite paklausti savo vaiko, kokie dar galimi draugiški signalai, jie tikrai jums turėtų pateikti puikių pasiūlymų)). Jei jums atsakė tuo pačiu (atsiuntė draugišką signalą atgal) sakykite "saldu", jeigu ne - "sūru". Tai būdas parodyti, kad ką duodame, tą ir gauname. Kai mes draugiški, daugelis žmonių taip pat elgiasi draugiškai su mumis.

Žaidimas draugiškas penketas. Tai būdas, kaip atpažinti draugiškumą, kurį pastebėjote kituose. Kai tik pamatote draugišką veidą ar veikkmą, kurį atlieka kitas, duokite savo vaikui "penkis" ir pasakykite "draugiškas penketas"!  Žaidimą galite žaisti einant pasivaikščioti, parduotuvėje, ar netgi namuose.
Po kurio laiko Jūsų vaikas pradės pastebėti draugiškus veiksmus ir pats inicijuos "penketą".